CELEX: 62020TN0247
Language: hu
Date: 2020-05-04 00:00:00
Title: T-247/20. sz. ügy: 2020. május 4-én benyújtott kereset – JP kontra Bizottság

6.7.2020   
            
            
               HU
            
            
               Az Európai Unió Hivatalos Lapja
            
            
               C 222/27
            
         
      2020. május 4-én benyújtott kereset – JP kontra Bizottság
      (T-247/20. sz. ügy)
      (2020/C 222/30)
      Az eljárás nyelve: angol
      
         Felek
      
      
         Felperes JP (képviselők: S. Rodrigues and A. Champetier ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a Bizottság 2020. február 24-i C(2020) 1195 final határozatát, amellyel az elutasítja a felperes dokumentumokhoz való hozzáférés iránt az 1049/2001/EK rendelet alapján benyújtott megerősítő kérelmét (GESTDEM 2019/5394–5399); és
               
            
                  —
               
               
                  kötelezze az alperest jelképes egy euró megfizetésére a felperest ért nem vagyoni károk megtérítéseként és az alperest kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes négy jogalapra hivatkozik.
      
                  1.
               
               
                  Az első jogalap az 1049/2001/EK rendelet 4. cikke (1) bekezdésének a magánélet és az egyén sérthetetlenségével kapcsolatos b) pontjának és 17. cikkének megsértésére vonatkozik.
               
            
                  2.
               
               
                  A második jogalap az 1049/2001/EK rendelet 4. cikkének a döntéshozatali eljárás védelmével kapcsolatos (3) bekezdésének megsértésére vonatkozik.
               
            
                  3.
               
               
                  A harmadik jogalap az 1049/2001/EK rendelet 4. cikkének a részleges hozzáféréssel és az arányosság elvével kapcsolatos (6) bekezdésének megsértésére vonatkozik.
               
            
                  4.
               
               
                  A negyedik jogalap a megfelelő ügyintézés elvének megsértésére vonatkozik.